Σταθμός Eλικώνος (Μετρό Αθήνας)

Ο Σταθμός Ελικώνος είναι ένας από τους σταθμoύς του Μετρό της Αθήνας, και συγκεκριμένα στο Γαλάτσι επί της γραμμής 4.Σταθμοί γραμμής 4Α Ο σταθμός αναμένεται να εγκαινιαστεί και να παραδοθεί στο κοινό το 2030 μαζί με τους άλλους σταθμούς της πρώτης φάσης της Γραμμής 4.Περιφερειακά Σχέδια Ανάπτυξης Γραμμή 4 - Τμήμα Α` - Άλσος Βεΐκου – Γουδί

Η αρχική ονομασία του σταθμού ήταν Πάρνηθος, επειδή βρίσκεται στη συμβολή των οδών Αγίας Γλυκερίας και Πάρνηθος, αλλά στη συνέχεια άλλαξε σε Ελικώνος. Πήρε το όνομα του από τον λόφο Ελικώνα, που βρίσκεται δίπλα από τον σταθμό. Επειδή μάλιστα ο λόφος αυτός είναι γνωστός και ως «Αλεπότρυπα», αρχικά είχε εξεταστεί και το σενάριο να ονομαστεί ο σταθμός «Αλεπότρυπα», ενώ είχαν εξεταστεί και τα υποψήφια ονόματα «Άνω Κυψέλη» και «Αγία Γλυκερία». 

Ο σταθμός αυτός θα είναι ο πιο βαθύς της γραμμής 4, σε μέγιστο βάθος 36,4 μέτρα.Και επισήμως δεύτερος σταθμός του Μετρό στην Κυψέλη – Αλλάζει θέση ο σταθμός Νήαρ Ηστ

Στο στάδιο χάραξης της γραμμής 4 μετά την μελέτη ανάπτυξης μετρό Αθηνών του 2000, διερευνήθηκαν δύο θέσεις σταθμών από την τότε Αττικό Μετρό (νυν Ελληνικό Μετρό) στην Πάρνηθος και στην Ομορφοκκλησιά, ωστόσο και οι δύο δεν περιλήφθησαν στον σχεδιασμό του 2012. Από το 2014, με παρεμβάσεις της επιτροπής κατοίκων Κυψέλης-Γαλατσίου και με ερωτήσεις στο κοινοβούλιοΠαράλειψη του σταθμού μετρό στην οδό Πάρνηθος της Κυψέλης από τον σχεδιασμό της γραμμής 4 του Μετρό της Αθήνας στις οποίες επικαλούνται την μεγάλη απόσταση για σταθμούς μεταξύ των σταθμών Γαλατσίου και Κυψέλης (1.400 μέτρα) και με θετικές αποφάσεις από τα δημοτικά συμβούλια Γαλατσίου και Αθηναίων, καθώς και από την περιφέρεια Αττικής, στα τέλη Δεκεμβρίου 2017 η τότε Αττικό Μετρό αποφάσισε να περιληφθεί ένας επιπλέον σταθμός μετρό στην περιοχή Ελικώνος.

 Παραπομπές 

 Εξωτερικοί σύνδεσμοι 


Ελικωνος